Румънци триумфираха в офроуд екшъна из Средна гора – AUTO BILD България Онлайн
НачалоСпортРумънци триумфираха в офроуд екшъна из Средна гора
Румънският екипаж Анди Висойо – Костин Фантана е големият победител в международната офроуд надпревара RFC Balkans 2016. Състезанието, което е част от глобалните серии под шапката на легендарното Rainforest Challenge – Малайзия, се проведе в околностите на Копривщица, като участниците се справиха с неумолимо тежки трасета из Средна гора.
Победителите в клас „състезателен” получиха и голямата награда – безплатно участие в малайзийското състезание майка през декември, което тази година отбелязва и своята 20-та годишнина. Подгласници на шампионите от Румъния станаха българските екипажи Ивайло Павлов – Стефан Банков и Николай Асов – Стоян Францов.
Специалната награда за отборен дух взе екипажът Кирил Цветанов – Николай Николов, заради една доста интересна история. Кирил бе дошъл като асистенция на друг отбор, а Николай бе част от съдийския екипа на надпреварата. Причината да не стартират като състезатели бе липсата на финанси, но благодарение на светкавична акция сред офроуд обществото бе събрана сума, която позволи на тандема да стартира в екстремния клас.
Специална награда – професионална тръбна рама за подготовка на състезателен оф-роуд прототип, получиха най-младите участници в RFC Balkans 2016 Радостин Димитров и Георги Христов.
Специални гости на българското състезание имаше от грузинската офроуд федерация, която тази есен също ще организира състезание от глобалните RFC серии.
rfc balkansофроудсредна гора	Не пропускайте и …	Ретро	Познат ли ви е този модел на Skoda?	Ретро	Бащата на „Жигули“ Fiat 124 навърши 50 години	Спорт	Защо Верлайн е най-вероятният заместник на Розберг?	Нашите съвети	8 съвета за каране на автоматик	Ретро	Странни класики от 70-те години: Citroën Dyane (1967-1980)	Ретро	Странни класики от 70-те години: Austin Princess (1975-1982)	Ретро	Странни класики от 70-те години: Austin Allegro (1973-1982)	Ретро	Странни класики от 70-те години: Austin Maxi (1969-1981)	Ретро	Странни класики от 70-те години: Audi 100 Avant (Typ 43, 1977-1980)	Ретро	Странни класики от 70-те години: Aston Martin Lagonda (1976-1991)	Свързани статии